प्रदेश के मुखिया योगी आदित्यनाथ का आगमन गुरुवार को मुख्यालय से सटे नरसिंहपुर गांव में हो रहा है। लेकिन इसी ग्रामसभा के दूसरे गांव जसौली में विकास की कोई किरण नहीं पहुंची है। वहीं साफ सफाई के अभाव में चारो तरफ गंदगी का आलम है। सीएम के आगमन को देखते हुए पंचायती राज विभाग द्वारा 20 सफाई कर्मियों की टीम गुरुवार को सफाई के लिए जसौली गांव पहुंची। लेकिन ग्रामीणों के आक्रोश के चलते सभी बैकफुट पर नजर आए। आक्रोशित ग्रामीणों ने सफाई कर्मियों का झाड़ू छिन लिया और उन्हें वापस भगा दिया। बीच बचाव करने करने पहुंचे सुपरवाइजर राजकुमार को भी लोगों ने जमकर खरी खोटी सुनाई। आक्रोशित लोगों ने विभाग और अधिकारियों के खिलाफ जमकर नारे लगा तथा प्रदर्शन किया। इसके बाद लोगों ने खुद गांव की गलियों में झाड़ू लगाकर साफ सफाई किया। इस दौरान गुड्डू यादव, महेंद्र कुमार, सोमारु, सरस्वती, कलावती, महेंद्र, बहेत्तरी, सरिता मौजूद रही।